जिले में दूसरे स्थान पर रहने वाली एक्सैलसियर कान्वैंट हाई स्कूल गोराया की छात्रा जसप्रीत कौर पुत्री बलविंद्र सिंह निवासी गोराया ने 626 अंक (96.31 प्रतिशत) हासिल कर अपने माता-पिता व स्कूल का नाम रोशन किया है। जसप्रीत के पिता बलविंद्र सिंह गोराया में चाय बनाने का काम करते हैं। जसप्रीत की माता गुरप्रीत कौर घरेलू महिला हैं। जसप्रीत ने बताया कि उसने यह सफलता बिना ट्यूशन के हासिल की है। उसने कहा कि वह डाक्टर बनना चाहती है।